དུས་དྲན་ཉིན་དེ་དང་བསྟུན་ནས་དབུས་བོད་ཀྱི་གཞོན་ལྷན་གྱི་གཏམ་བཤད་ནང་གཞོན་ལྷན་ཐོག་མར་འཛུགས་དགོས་དོན་སྐོར་འཁོད་དོན།གཞིས་ལུས་བོད་མི་ཚོས་རྒྱ་དམར་གྱིས་ཧམ་བཟུང་བྱས་པའི་བོད་མི་རིགས་ཀྱི་ཕ་ས་དང་ཕ་གཞིས་འཐབ་རྩོད་ཀྱིས་བོད་རང་བཙན་སླར་གསོའི་ལས་འགུལ་སྣ་མང་ལུ་གུ་བརྒྱུད་དུ་སྤེལ་བཞིན་པའི་མངོན་འདོད་སྒྲུབ་ཆེད་དུ།ཕྱི་ལོ་༡༩༧༠ཟླ་༡༠ཚེས་༧ཉིན་རིགས་ཞེན་དང་ལ་རྒྱའི་གསོན་ཤུགས་ལྡན་པའི་བྱེས་གྱར་བོད་རིགས་གཞོན་སྐྱེས་རྣམས་ཀྱིས་དཀའ་ངལ་མཐའ་དག་ལ་གདོང་ལེན་དང་རང་སྲོག་ཚུན་ལའང་ལྟོས་མེད་ཀྱིས་བོད་རང་བཙན་གྱི་རྒྱལ་ཁབ་སླར་གསོའི་འཐབ་རྩོད་བྱ་རྒྱུ་ཡིན་ཞེས་པའི་འགྱུར་མེད་ཀྱི་དམ་བཅའ་སྙིང་དབུས་སུ་བཅངས་ཏེ།བོད་ཀྱི་གཞོན་ནུ་ལྷན་ཚོགས་ཀྱི་སྒྲིག་འཛུགས་འདི་དངོས་སུ་དབུ་འཛུགས་གནང་ཞེས་དང་།མ་འོངས་པར་གཞོན་ལྷན་གྱི་ལས་དོན་བྱེད་ཕྱོགས་དང་མི་མང་གིས་བོད་དོན་ལས་འགུལ་མུ་མཐུས་སྤེལ་དགོས་སྐོར་འཁོད་འདུག།